M.V.Lomonosov adına Moskva Dövlət Universitetinin Bakı filialı

M. V. Lomonosov adına Moskva Dövlət Universitetinin Bakı filialı və ya qısaca MDU Bakı filialı — Azərbaycan Respublikası Təhsil Nazirliyinin tabeliyində olan ali təhsil müəssisəsi. ""Azərbaycan Respublikası Təhsil Nazirliyinin strukturuna daxil olmayan tabeliyindəki qurumların Siyahısı"nın təsdiq edilməsi haqqında" Azərbaycan Respublikası Nazirlər Kabinetinin 15 iyul 2011-ci il tarixli, 118 nömrəli Qərarı. 

 Tarixi 
Filialın yaranması haqqında razılaşma Rusiya Federasiyasının təhsil və elm naziri Andrey Fursenkonun 2007-ci ilin martında Azərbaycana səfəri zamanı əldə edilimişdı.

M.V.Lomonosov adına Moskva Dövlət Universiteti rəhbərliyinin təklifi və Azərbaycan Respublikasının Prezidenti İlham Əliyevin yanvar 2009-cu il tarixli sərəncamına əsasən yaradılıb. Filial rəsmi surətdə 27 fevral 2009-cu ildə açılıb.

26 sentyabr 2012-ci il tarixində M.V.Lomonosov adına Moskva Dövlət Universitetinin Bakı filialının yeni tədris kompleksinin açılış mərasimi olmuşdur.

Qəbul və tədris rus dilində aparılır. Tələbələr dövlət hesabına təhsil alırlar. Universitetdə həm bakalavr, həm də magistr dərəcəsi almaq imkanı mövcuddur. Təhsil forması əyanidir.

Filialın tədris fəaliyyəti M.V. Lomonosov adına MDU-nun tədris plan və proqramlarına əsaslanır.

Bakı şəhərindəki M.V. Lomonosov adına MDU filialının rektoru professor Nərgiz Paşayevadır.

 Həmçinin bax 
 M.V.Lomonosov adına Moskva Dövlət Universiteti
 İ.M.Seçenov adına Birinci Moskva Dövlət Tibb Universitetinin Bakı filialı

 İstinadlar 

 Xarici keçidlər 
 MDU Bakı filialının rəsmi saytı

Kateqoriya:Moskva Dövlət Universiteti
Kateqoriya:2009-cu ildə Azərbaycanda yarananlar
Kateqoriya:Azərbaycan universitetləri
Kateqoriya:Azərbaycan–Rusiya münasibətləri
Kateqoriya:Universitetinin filialları